CELEX: C2005/330/60
Language: et
Date: 2005-12-24 00:00:00
Title: Kohtuasi T-391/05:  24. oktoobril 2005  esitatud hagi — Euroopa Ühenduste Komisjon  versus  Reagecon Diagnostics

24.12.2005   
            
            
               ET
            
            
               Euroopa Liidu Teataja
            
            
               C 330/25
            
         24. oktoobril 2005 esitatud hagi — Euroopa Ühenduste Komisjon versus Reagecon Diagnostics
   (Kohtuasi T-391/05)
   (2005/C 330/60)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindaja: L. Flynn)
   
      Kostja: Reagecon Diagnostics Ltd
   Hageja nõuded
   
               —
            
            
               Mõista kostjalt komisjoni kasuks välja
               
                           —
                        
                        
                           
                                       a)
                                    
                                    
                                       169 658,65 eurot (sada kuuskümmend üheksa tuhat kuussada viiskümmend kaheksa eurot ja kuuskümmend viis senti), mis hõlmab 161 953,99 euro suurust võlasummat ja 7704,66 eurot hilinemisega seotud intresse 21. oktoobri 2005. aasta seisuga, intressimääraga 5,53 %;
                                    
                                 
                     
                           —
                        
                        
                           
                                       b)
                                    
                                    
                                       intressid 24,53714 eurot päevas, määraga 5,53 %, alates 16. novembrist 2005 kuni võla täieliku tasumiseni;
                                    
                                 
                     
         
               —
            
            
               mõista käesoleva kohtuasja kohtukulud välja kostjalt.
            
         Väited ja peamised argumendid
   Euroopa Ühendus, keda esindas Euroopa Komisjon, sõlmis kostjaga teadusuuringute, tehnoloogia arendamise ja tutvustamisalase eriprogrammi, mis on tuntud kui “MAST III programm” (1), raames mereteaduste ja tehnoloogia alase lepingu nr MAS3-CT-1998-0177. Leping puudutas ühise uurimisprojekti nimega “Merevee lämmastikusisalduse jälgimise ja kontrolli uuendusliku ioonselektiivse elektroodide süsteemi väljatöötamine ja katsetamine”, mis pidi kestma 24 kuud alates 1. detsembrist 1998.
   Lepingus oli sätestatud, et komisjon teeb vastavasse projekti rahalise sissemakse, ning 1. detsembril 1998 tehti kostjale 268 000 eküü suurune ettemakse. 6. septembril 2000 tehti järgmine 134 417 euro suurune vahepealne makse. Komisjoni poolt hagejale makstud summa moodustas seega 402 417 eurot.
   Komisjon viis 24. ja 25. septembril 2001 läbi lepingu auditi. Auditist järeldub, et selle ajahetkeni tehtud komisjoni maksed ületasid 50 % projekti senisest maksumusest. Auditist selgus samuti, et teise projektis osaleja esitatud kuluaruandele oli reeglite vastaselt alla kirjutanud kostja.
   Kostja esitas 25. jaanuaril 2002 täiendavad kuluaruanded ajavahemiku 1. detsember 1999 — 30. november 2000 kohta.
   Komisjon viis läbi kaks iseseisvat projekti kontrolli ning oli kostjaga auditi ja nende kahe kontrolli ning neist tulenevate probleemide osas kirjavahetuses. Seejärel esitas komisjon kostjale võlateate, milles nõudis 161 953,99 euro suuruse summa tasumist, mis vastab komisjoni heaks kiidetud kogukulude summa 240 463,01 eurot ning selle summa vahele, mille komisjon oli kostjale varem tasunud.
   Komisjon nõuab oma hagis ülalmainitud summa tasumist koos intressidega vastavalt lepingu suhtes kohaldatavale Iiri õigusele.
   
      (1)  Nõukogu 23. novembri 1994. aasta otsus nr 94/804/EÜ, EÜT L 334, lk 59.